open-index/open-wikipedia-markdown huggingface dataset:
நால் (திரைப்படம்)

**நால்** (மராத்தி : Naal) 2018 ஆம் ஆண்டு வெளிவந்த மராத்தி மொழித் திரைப்படம் ஆகும். இப்படத்தின் தயாரிப்பாளர் நாகராஜ் மஞ்சுளே ஆவார். இப்படத்தின் திரைக்கதை 2004 ஆம் ஆண்டு தமிழ் மொழியில் வெளிவந்த காதல் என்ற படத்தினுடையதாகும். 

## கதை
இரண்டு சக்கர வண்டி பழுதுநீக்கும் கடையில் வேலைபார்க்கும் நாயகன், உயர் வகுப்பு பெண்ணின் காதல் வலையில் விழுந்து ஊரைவிட்டு ஓடிச்சென்று கல்யாணம் செய்துகொள்ளுகிறார்கள். அவர்கள் இருவரையும் தேடிக்கண்டுபிடித்து கணவனை அடித்து துரத்திவிட்டுவிட்டு அப்பெண்ணை வேறு ஒருவருக்கு கல்யாணம் செய்துவைக்கிறார்கள். இரண்டு வருடங்கள் கழித்து சாலையில் செல்லும்போது தன் முன்னால் காதல் கணவன் பைத்தியமாக தன் நினைவோடு அலைவது கண்டு அதிர்ந்துபோகிறாள். பின்னர் என்ன நடக்கிறது என்பதுதான் கதை.

## மேற்கோள்கள்

## மேலும் பார்க்க
* 

பகுப்பு:இந்திய மராத்தித் திரைப்படங்கள்
பகுப்பு:2018 திரைப்படங்கள்
காயங்குளம் கொச்சுண்ணி (2018 திரைப்படம்)

**காயங்குளம் கொச்சுண்ணி** (, *Kayamkulam Kochunni*) 2018 ஆம் ஆண்டு வெளிவந்த மலையாள மொழி திரைப்படம் ஆகும். இப்படத்தில் நிவின் பாலி மோகன்லால் மற்றும் பிரியா ஆனந்து ஆகியோர் நடித்துள்ளனர். இப்படத்தின் இயக்குநர் ரோஷன் ஆன்ரே என்பவர் ஆவார். இப்படம் 2018 ஆம் ஆண்டின் அதிக வசூல் செய்த மலையாளத் திரைப்படம் ஆகும்.

## கதைக் கரு
இந்திய நாட்டில் கேரளா மாநிலத்தில் கோட்டயம் மாவட்டத்தில் 19-ஆம் நூற்றாண்டில் வாழ்ந்த கொட்டாரத்தில் சங்குண்ணி என்பவர் எழுதிய ஐதீகமாலா என்ற நாட்டுப்புறவியல் கதையாடல் புத்தகத்தொகுப்புகளில் ஒன்றான  *காயங்குளம் கொச்சுண்ணி* என்பதிலிருந்து எடுக்கப்பட்டதாகும். இக்கதையானது பிரித்தானியாவின் இந்தியப் பேரரசுக் காலத்தில் மத்திய திருவிதாங்கூர் பகுதியில் நடப்பதாக கூறப்பட்டுள்ளது.

## கதை
சந்தையின் நடுவில் இருக்கும் கிணற்றினுள் சிறுவன் தவறி விழுந்துவிடுகிறான். அவனைக் காப்பாற்ற கொச்சுண்ணி (நிவின் பாலி) கிணற்றின் உள்ளே குதித்து பையனைக் காப்பாற்றுகிறான். அக்கிணற்றினுள் பெரிய மலைப்பாம்பு இருக்கிறது. பையனை பாம்பிடமிருந்து காப்பாற்றும் வேளையில் பாம்பையும் யாரும் கொல்லாமல் காப்பாற்றுகிறான். ஆனால் அவ்வூரைச் சார்ந்த உயர் இன மக்கள் தாழ்ந்த இனத்தைச் சார்ந்த பையன் தண்ணீரில் விழுந்ததால் அக்கிணறை மூட உத்தரவிட்டு, மூடியும் விடுகிறார்கள்.

கொச்சுண்ணி பையனைக் காப்பற்றியது கண்டு ஆங்கிலேய அதிகாரி வெகுமதி அளிக்கிறார். ஆனால் கொச்சுண்ணி சாலையில் செல்லும் பணக்காரர்களிடமிருந்து கொள்ளையடித்து ஏழைகளுக்கு கொடுக்கிறான். அதனால் அவனுக்கு ஆங்கிலேய அரசு தூக்குத் தண்டனை வழங்குகிறார்கள். அத்தண்டனையிலிருந்து அவன் தப்பித்தானா இல்லையா? என்பதே கதை.

## தொடர்புடைய திரைப்படங்கள்
* பெருந்தச்சன்
* ரிதுபேதம்

## மேற்கோள்கள்

## மேலும் பார்க்க
* 

பகுப்பு:2018 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
பிரதாப் சந்திர சாரங்கி

**பிரதாப் சந்திர சாரங்கி** () (பிறப்பு: 4 ஜன 1955), என்பவர் ஒடிசா பாலேஸ்வர் மாவட்டத்தைச் சேர்ந்த சமூகச் செயற்பாட்டாளர் மற்றும் அரசியல்வாதியாவார். இவர் மீன் வளம்,  கால்நடை பராமரிப்பு  மற்றும் பால் வளத் துறை இணை அமைச்சராக பணியாற்றி உள்ளார். பாரதிய ஜனதா கட்சியின் தேசியச் செயற்குழு உறுப்பினராக இருக்கிறார். ஒடிசா சட்டமன்றத்தில் 2004 மற்றும் 2009 ஆண்டு சட்டமன்றத் தேர்தலில் நீள்கிரி தொகுதியிலிருந்து தேர்வுசெய்யப்பட்டார். 2014 இந்தியப் பொதுத் தேர்தலில் பாலேஸ்வர் தொகுதியிலிருந்து பாஜக சார்பாகப் போட்டியிட்டுத் தோல்வியடைந்தார். மீண்டும் 2019 இந்தியப் பொதுத் தேர்தலில் அதே பாலேஸ்வர் தொகுதியிலிருந்து பாஜக சார்பாகப் போட்டியிட்டு 12956 வாக்குகள் வித்தியாசத்தில் பிஜு ஜனதா தளத்தைச் சேர்ந்த ரபீந்திர குமார் ஜெனாவை வென்றார். பின்னர் நடைபெற்ற 2024 ஆம் ஆண்டு இந்திய மக்களவைத் தேர்தலில் மீண்டும் அதே தொகுதியில் பாரதிய ஜனதா கட்சியின் சார்பில் போட்டியிட்டு வெற்றி பெற்றார். இவர் தன்னை எதிர்த்துப் போட்டியிட்ட பிஜு ஜனதா தளம் கட்சியின் *லேகாசிறீ சமாந்சிந்கார்* என்பவரை 1,47,156 வாக்குகள் வித்தியாசத்தில் தோற்கடித்தார்.

## இந்திய அரசின் இணையமைச்சராக
இவர் 31 மே 2019 அன்று நரேந்திர மோதியின் இரண்டாம் அமைச்சரவையில் சிறு, குறு, நடுத்தர தொழில்கள் மற்றும் கால்நடை பராமரிப்பு & மீன் வளத்துறை இணை அமைச்சராக நியமிக்கப்பட்டார்.

## இளமைக் காலமும் கல்வியும்
1955 ஜனவரி மாதம் நான்காம் தேதி பாலேஸ்வர் மாவட்ட கோபிநாதபூரில் பிரதாப் சாரங்கி ஒரு பிராமணர் குடும்பத்தில் பிறந்தார். 1975 இல் உட்கல் பல்கலைக்கழகத்தின் கீழுள்ள பாலேஸ்வர் பகீர் மோகன் கல்லூரியில் பட்டப்படிப்பை முடித்தார்..

சிறுவயது முதலே ஆன்மீகத்தில் ஈடுபாடு கொண்டு ராமகிருஷ்ண மடத்தில் சன்னியாசம் பெறவிரும்பினார். ஆனால் இவரின் தாயாரைப் பார்த்துக்கொள்ளச் சொல்லி கல்கத்தாவிலுள்ள ராமகிருஷ்ண மடம் இவரைத் திருப்பி அனுப்பியது. அதன்பின்னர் கிராமத்தில் பல்வேறு சமூகப்பணிகளை செய்து வருகிறார்.

## சமூகச் செயல்பாடு
பாலேஸ்வர் மற்றும் மயூர்பஞ்சு மாவட்டங்களிலுள்ள பழங்குடியினர் கிராமங்களில் *சமர் கரா கேந்திரா* என்ற பெயரில் பல பள்ளிகளைத் திறந்துள்ளார்.

## சர்ச்சைகள்
அம்பேத்கர் பற்றி சர்ச்சைக்குரிய வகையில் இந்திய உள்துறை அமைச்சர் அமித் சாவின் நாடாளுமன்ற உரை இருந்ததாகக் கூறி 19 திசம்பர் 2024 அன்று புதுதில்லியில் உள்ள நாடாளுமன்ற வளாகத்தில் காங்கிரஸ் தலைமையில் எதிர்கட்சிகள் போராட்டம் நடத்த முயன்றன. இதனை தடுக்கும் விதமாக ஆளும் பாரதிய ஜனதா கட்சியின் சார்பாகவும் போராட்டம் நடத்ததாகவும் இதில் ஏற்பட்ட தள்ளுமுள்ளுவில் பிரதாப் சந்திர சாரங்கியை எதிர்கட்சித் தலைவர் இராகுல் காந்தி தள்ளியதில் அவருக்கு தலையில் காயம் ஏற்பட்டதாகவும் ஊடகங்கள் செய்தி வெளியிட்டன.

## மேற்கோள்கள்

## வெளியிணைப்புகள்
*  56-வது மத்திய அமைச்சராக பிரதாப் சந்திர சாரங்கி
* http://myneta.info/ls2014/candidate.php?candidate_id=3242

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:18ஆவது மக்களவை உறுப்பினர்கள்
இராமதேவர் பூசா விதி

**இராமதேவர் பூசா விதி** (இராமதேவர் பூஜா விதி) என்னும் நூல் இராமதேவர் என்னும் சித்தரால் பாடப்பட்டது. . பாடல்கள் எண்சீர் விருத்தம் என்னும் யாப்பால் அமைந்துள்ளன. இதில் மொத்தம் பத்துப் பாடல்கள் மட்டுமே உள்ளன. 

வேண்டும் என்னும் சொல் இந்த நூலில் ‘வேணும்’ சொல்லால் குறிப்பிடப்படுகிறது. இது மக்கள் வழங்கும் சொல். இது போன்ற நடையையும், பிற சித்தர் நூல்கள் 16-ஆம் நூற்றாண்டு என்று மு. அருணாசலம் குறிப்பிடுவதையும் எண்ணும்போது இந்த நூல் 16-ஆம் நூற்றாண்டுக்குப் பிற்பட்டதாக இருக்கவேண்டும் என்று தோன்றுகிறது. 

ஆதி என்பது மணிவிளக்கு. அதனை நாம் அறிந்துகொள்ள வேண்டும். அகண்ட பரிபூரணமாக அது உள்ளது. இது சோதி உருவம். இது நாம் நடந்துகொள்ளும் மார்க்கமாக (வழியாக) உள்ளது. நாம் நலமுடன் வாழவே இந்த மார்க்கம். இது அறிவாகிய மனோண்மணி என்னும் ஆத்தாள் (தாய்). இதனை விருப்பு வெறுப்பு அற்ற நிர்குணத்தில் கண்டுகொள்ள வேண்டும். இப்படி இது சித்து வழியைக்  காட்டுகிறது   

## எடுத்துக்காட்டு
சித்தான மூன்று எழுத்துச் செயலாம் சோதி
:சீரியவை யுங்கிலியும் சவ்வுமாகி
முத்தான லட்சவுரு செபிக்கச் சித்தி
:முற்றிடுமே எதிரி என்ற பேய்கட்கும் தான்
வித்தான வித்தையடா மூட்டும் பாரு
:விரிவான முகக்கருவும் மூன்று கேளு
சத்தான அதன் கருவும் சிலையில் வைத்துச்
:சதுரான விதி விவரம் அறியக் கேளே 

* இந்தப் பாடலில் பயின்ற வரும் யுங்கிலி, சவ்வு, செபிக்க, சதுரான விதி போன்ற சொற்கள் தமிழுக்குப் புதியவை.

## மேற்கோள்கள்

பகுப்பு:சித்தர் பாடல்கள்
எட்டிப்பட்டி

**எட்டிப்பட்டி** (Ettipatty) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.

## மக்கள்வகைப்பாடு
நடுப்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 66 கிலோமீட்டர் தொலைவிலும், மாநிலத் தலைநகரான சென்னையில் இருந்து 233 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  573 வீடுகள் உள்ளன. கிராமத்தின் மொத்த மக்கள் தொகையானது 2318 ஆகும். இதில் ஆண்கள் எண்ணிக்கை  1204, பெண்களின் எண்ணிக்கை 1114 என உள்ளது. மக்களின் கல்வியறிவு விகிதமானது  57.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
முஹஜிர்

பாக்கிஸ்தானில், இந்த மக்கள் **முஹஜிர்' அல்லது** **மொஹாய்** (உருது: مہاجر, அரபு: مهاجر) என்று அழைக்கப்படுகின்றனர், இவர்கள் இந்தியப் பிரிவினைக்குப் பிறகு, இந்தியாவில் இருந்து பாகிஸ்தானின் சில பகுதிகளுக்கு குடியேறியவர்களாவர். 
## மேற்கோள்கள்

பகுப்பு:இந்திய இனக்குழுக்கள்
காயத்திரி குப்தா

**காயத்திரி குப்தா** (*Gayatrhi Gupta*) ஒர் இந்திய தெலுங்கு மொழி நடிகை மற்றும் தொலைக்காட்சி தொகுப்பாளர் ஆவார். குப்தா தன்னுடைய முற்போக்கான கொள்கைகளால் மற்றும் தாராளவாத கருத்துகளால் எல்லாராலும்  அறியப்பட்டார். 
இவர் தெலுங்கு செய்தி ஊடகங்களில் நடத்திய விவாதங்கள் அனைவராலும் அறியப்பட்டது. மேலும் சினிமாவிலும் நடிப்பதைப் பற்றி நன்கு அறிந்தவர். இவர் நேர்மையானவர் மற்றும் வெளிப்படையானவர்.

## இளமைக் காலம்
குப்தா தெலுங்கானா மாநிலத்தின் சாகர்ரெட்டி மாவட்டத்தில் சோகிபெட் என்னும் ஊரில் பிறந்தார். இவர் குடும்பத்தில் ஐந்து மகள்களில் இவர் மூத்தவராவார்.  தன்  பொறியியல் படிப்பை  நல்கொண்டாவில்  முடித்தார்.

## வாழ்க்கை
குப்தா தன் சினிமா தொழிலுக்காக ஐதராபாத் சென்றார். 2006 ஆம் ஆண்டு முதல் சக்சி தொலைக்காட்சியில் தன் வாழ்க்கையைத் தொடங்கினார்.

## சினிமா வாழ்க்கை
பெல்லிகி முந்து என்ற குறும்படத்தில் நடித்து பிரபலமானார். குப்த ஐசுகீரிம் 2 மற்றும் பிடா ஆகிய திரைப்படங்களில் நடித்து புகழ்பெற்றார். இவர் பல்வேறு துறைகளில்  பாடகராக, பாடலாசிரியராக, தன்விருப்பநடையில் இயக்குனராகவும் தன் திறமையை வெளிக்காட்டினார். 2017 ஆம் ஆண்டு நின்னு சுத்து உண்ணா என்ற இசை காணொளியை இயக்கினார்.

## திரைப்பட வரலாறு
  அமர் அக்பர் அந்தோனி (2018)
  மித்தாய் (2018) 
  கிசு இசு பேங்கு பேங்கு (2017)
  பிடா (2017)
  சந்தியாலா ரசினா பிரேம கதா (2017)
  ஐசு கிரீம் 2 (2014)
  கோபாரி மாதா
  துபாய் ரிடென் ஐதிராபாதி
  நிருடுயோகா நாட்டுலு (வெப்சரிசு)

## குறும் படங்கள்
  பெல்லிகி முந்து (2015)
  ராமு ஆன் தி ரோடு (2017)
 
## சர்ச்சை
தெலுங்குத் திரைப்பட இயக்குநர் தன் படங்களில் நடிக்க ஏற்றுக் கொண்ட பின்  தன்னை பாலியியல் பலாத்காரம் செய்ய முயன்றதாகவும், பாலியியல் ஆதாயங்களைக் கேட்டதாகக்  கூறியதால் சர்ச்சை எழுந்தது.

## மேற்கோள்கள்

பகுப்பு:தெலுங்கு நடிகைகள்
கிட்டம்பட்டி, கிருஷ்ணகிரி ஒன்றியம்

**கிட்டம்பட்டி** (GIDDAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், கிருட்டிணகிரி ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.

## அமைவிடம்
அகசிப்பள்ளி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 5 கிலோமீட்டர் தொலைவிலும், மாநிலத் தலைநகரான சென்னையில் இருந்து 266 கிலோமீட்டர் தொலைவிலும் உள்ளது. 

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
தேசிய மக்கள் கட்சி

**தேசிய மக்கள் கட்சி** (*National People's Party*) இந்தியாவின் மேகாலயா, மணிப்பூர், நாகாலாந்து மற்றும் அருணாச்சலப் பிரதேச மாநிலங்களில் இயங்கும் இந்தியத் தேர்தல் ஆணையத்தால் அங்கீகாரம் பெற்ற ஒரு தேசியக் கட்சி ஆகும். இந்தக் கட்சி பி. ஏ. சங்மா என்பவரால் 2012 சூலை மாதம் தொடங்கப்பட்டது. இதன் தற்போதைய தலைவர் கான்ராட் சங்மா,  தற்போது இக்கட்சி வடகிழக்கு ஜனநாயகக் கூட்டணியில் ஒரு அங்கமாக உள்ளது.

## இதனையும் காண்க
* வடகிழக்கு ஜனநாயகக் கூட்டணி
* இந்தியாவில் தேசியக் கட்சிகளின் பட்டியல்

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:மேகாலயா அரசியல் கட்சிகள்
பகுப்பு:நாகாலாந்து அரசியல் கட்சிகள்
பகுப்பு:மணிப்பூர் அரசியல் கட்சிகள்
கிட்டம்பட்டி

கிட்டம்பட்டி (GIDDAMPATTI) என்ற பெயரில் உள்ள ஊர்கள்:
## தமிழ்நாடு
* கிட்டம்பட்டி, கிருஷ்ணகிரி ஒன்றியம் (கிருஷ்ணகிரி மாவட்டம்)
* கிட்டம்பட்டி, ஊத்தங்கரை ஒன்றியம் (கிருஷ்ணகிரி மாவட்டம்)
* கிட்டம்பட்டி, மத்தூர் ஒன்றியம் (கிருஷ்ணகிரி மாவட்டம்)
* கிட்டம்பட்டி, பாலக்கோடு ஒன்றியம் (தருமபுரி மாவட்டம்)
* கிட்டம்பட்டி, அம்மாப்பேட்டை ஒன்றியம் (ஈரோடு மாவட்டம்)
உடற்பயிற்சி சிகிச்சைக்கான கோட்பாடுகள்

The Principles of Exercise Therapy book is explained in detailed about exercises.Physical training is physical activity that improves physical condition and health. Physical training protects the health of a person and regulates the patient's health. Physical training mechanics plays a major medicine. Walking, running, swimming, ice skating, bicycling, playing, dance, yoga, and physical exercise are all physical exercises. Heart disease, diabetes and obesity can be controlled by exercise.Exercise also helps to reduce mental retardation and reduce the risk of mental retardation in the exercise. It is essential to exercise immune organs or adequate vascular organs in a coherent blood circulation.


= Reference =

பகுப்பு:பரிணாம உயிரியல்
பகுப்பு:மாந்தரினப் படிமலர்ச்சி
பகுப்பு:இயன்முறை மருத்துவம்
பகுப்பு:உடலியங்கியல்
கிட்டம்பட்டி, பாலக்கோடு ஒன்றியம்

**கிட்டம்பட்டி** (Giddampatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு ஊராட்சி ஒன்றியத்துக்கு,  உட்பட்ட ஒரு சிற்றூர் ஆகும்.

## அமைவிடம்
புலிகாரை ஊராட்சிக்கு உட்பட்ட இந்த ஊரானது பாலக்கோட்டில் இருந்து 14 கிலோமீட்டர் தொலைவிலும், மாவட்டத்தின் தலைநகரான தருமபுரியில் இருந்து 12 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கலாநிதி வீராசாமி

**கலாநிதி வீராசாமி** (*Kalanithi Veerasamy*) என்பவர் ஓர் இந்திய அரசியல்வாதியும், பதினேழாவது மக்களவை உறுப்பினரும் ஆவார்.

## வாழ்க்கை வரலாறு
இவர் முன்னாள் அமைச்சரும், திமுகவின் மூத்த தலைவர்களில் ஒருவருமான ஆற்காடு வீராசாமியின் மகனாவார். சிதம்பரம் ராஜா முத்தையா மருத்துவக் கல்லூரியில் மருத்துவம் படித்த இவர், தனது மேற்படிப்பை சிறீ ராமச்சந்திரா பல்கலைக்கழகத்தில் நிறைவு செய்தார். பின்னர் பிளாஸ்டிக் அறுவை மருத்துவம் படிப்பை இலண்டனில் படித்து முடித்தார். இவர் திமுக மருத்துவ அணியில் நீண்ட காலமாகப் பணியாற்றி வருகிறார்.

## அரசியல் வாழ்க்கை
2019 ஆம் ஆண்டு நடந்த இந்திய மக்களவைத் தேர்தலில், வடசென்னை தொகுதியிலிருந்து, திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## சர்ச்சைகள்
இவர் சூலை 22, 2024 அன்று உலக கம்மா கூட்டமைப்பு நடத்திய உச்சிமாநாட்டில் கலந்துகொண்டு, தெலுங்கர்கள் தமிழ்நாட்டில் ஆதிக்கமாக 40 விழுக்காட்டிற்கு மேல் உள்ளனர் என்றும் கோயம்புத்தூரில் ஜி.டி.நாயுடு என்னும் தெலுங்கு அறிவியலாளரால் தான் வளர்ச்சி ஏற்பட்டது என்றும் கூறியது சர்ச்சையை ஏற்படுத்தியது.https://www.thenewsminute.com/telangana/global-summit-a-clear-reminder-of-the-political-dominance-of-kammas-in-telugu-states

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
ஸ்கர்டு மாவட்டம்

**ஸ்கர்டு மாவட்டம்** (**Skardu District**) (), பாகிஸ்தான் நிர்வாகத்தில் இருக்கும் காஷ்மீரின் வடக்கில் உள்ள ஜில்ஜிட்-பால்டிஸ்தான் பிரதேசத்தின் 14 மாவட்டங்களில் ஒன்றாகும். ஸ்கர்டு மாவட்டத்தின் நிர்வாகத் நகரம் ஸ்கர்டு ஆகும். ஸ்கர்டு மாவட்டம் சிகார், ரோண்டு, குல்தாரி மற்றும் கார்மங்க் என 4 வருவாய் வட்டங்களைக் கொண்டது.

## அமைவிடம்
இமயமலையின் காரகோரம் மலைத்தொடரில், உள்ள ஸ்கர்டு சமவெளியில், சிந்து ஆறு -  சிகார் ஆறு கலக்குமிடத்தில், கடல்மட்டத்திலிருந்து 2,500 மீட்டர் உயரத்தில் ஸ்கர்டு மாவட்டம் உள்ளது. இதன் தெற்கில் ஜம்மு காஷ்மீர் மாநிலத்தின் கார்கில் மாவட்டம்  & பாரமுல்லா மாவட்டம் மற்றும் கிழக்கில் காஞ்சே மாவட்டமும், மேற்கில் அஸ்தோர் மாவட்டம், வடக்கில் ஜில்ஜில் மாவட்டம், வடகிழக்கில்  சீனாவின் சிஞ்சியாங் மாநிலமும் எல்லைகளாக உள்ளது. 

## வரலாறு
ஆகஸ்டு, 1947, இந்திய பாகிஸ்தான் பிரிவினையின் போது நடைபெற்ற 1947 இந்திய-பாகிஸ்தான்  போர் போரில், பாகிஸ்தான் நாடு, ஜம்மு காஷ்மீர் இராச்சியத்தின்,  ஜில்ஜில்-பால்டிஸ்தான் பகுதிகளை தன்னுடன் இணைத்துக் கொண்டது.  காஷ்மீரத்திலிருந்து பிரித்து   பாகிஸ்தான் தன்னுடன் இணைத்துக் கொண்ட இப்பகுதிகளுக்கு தன்னாட்சி வழங்கியுள்ளது.  

## மேற்கோள்கள்

## வெளி இணைப்புகள்

* ஸ்கர்டு மாவட்டம் குறித்தான நூல்
* Skardu on Wikivoyage
பகுப்பு:வடக்கு நிலங்கள்
பகுப்பு:கில்ஜித்-பால்டிஸ்தானின் மாவட்டங்கள்
பகுப்பு:சம்மு காசுமீரின் வரலாறு
க. செல்வம்

**ஜி. செல்வம்** (G. Selvam) என்பவர் ஓர் இந்திய அரசியல்வாதியும், பதினேழாவது மக்களவை உறுப்பினரும் ஆவார். இவர் 2019 ஆம் ஆண்டு நடந்த நாடாளுமன்றத் தேர்தலில், காஞ்சிபுரம் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## வாழ்க்கை வரலாறு
இவர் காஞ்சிபுரம் மாவட்டம், வாலாஜாபாத் வட்டத்தில் உள்ள சிறுவேடலை என்னும் ஊரைச் சேர்ந்தவர். இவரின் தந்தை  கணேசன், தாயார் நாகம்மாள் என்பவர்களாவர். இவரும் திமுகவைச் சேர்ந்தவர். இவர் ஒரு வழக்கறிஞர் ஆவார். இவருக்கு சகீலா என்னும் மனைவியும், ஆராதனா, சுருதி என இருமகள்களும் உள்ளனர்.

## அரசியல் வாழ்க்கை
இவர் 1996 ஆண்டில் வாலாஜாபாத் ஒன்றிய இளைஞர் அணி துணை அமைப்பாளராகத் தேர்வு செய்யப்பட்டார். பின்னர் 1997 ஆம் ஆண்டு நடந்த கூட்டுறவு சங்கத் தேர்தலில் போட்டியிட்டு கூட்டுறவு ஊரக வளர்ச்சி வங்கியின் துணைத் தலைவராகத் தேர்வு செய்யப்பட்டார். பின்பு 2008 ஆம் ஆண்டு மாவட்ட இளைஞர் அணி துணை அமைப்பாளராக இருந்தார். 2008 முதல் 2012 வரை மாவட்ட ஆதி திராவிடர் நலக்குழு அமைப்பாளராக இருந்தார். தற்போது வாலாஜாபாத் வடக்கு ஒன்றியச் செயலராக இருக்கிறார்.

இவர் 2014 ஆம் ஆண்டு நடந்த நாடாளுமன்றத் தேர்தலில், காஞ்சிபுரம் தொகுதியில் போட்டியிட்டு அதிமுக வேட்பாளரான மரகதம் குமரவேல் என்பவரிடம் தோல்வி அடைந்தார். பின்னர் 2019 ஆம் ஆண்டு நடந்த நாடாளுமன்றத் தேர்தலில், மீண்டும் இதே தொகுதியில் போட்டியிட்டு வெற்றிபெற்றார்.

## மேற்கோள்கள்

## வெளி இணைப்புகள்
* Official biographical sketch in Parliament of India website

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:காஞ்சிபுரம் மாவட்ட மக்கள்
பகுப்பு:17வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
ஆமுல்லைவாயல்

**ஆமுல்லைவாயல்** (**Amullaivoyal**),  முன்னர் இது திருவள்ளூர் மாவட்டத்தில் இருந்தது. தற்போது இது சென்னை மாவட்டத்தில் உள்ள திருவொற்றியூர் வட்டத்தின் ஒரு வருவாய் கிராமம் ஆகும். 

மேலும் பெருநகர சென்னை மாநகராட்சியை விரிவாக்கம் செய்த போது, ஆமுல்லைவாயல் பகுதி சென்னை மாநகராட்சியின் மணலி மண்டல எண் 2 மற்றும் வார்டு எண் 18-இல் உள்ளது.  இப்பகுதி அதிக தொழிற்சாலைகளும்; குடியிருப்புகளும் கொண்டுள்ளது. 

## மேற்கோள்கள்

## வெளி இணைப்புகள்
*Corporation of Chennai 
*CMDA Official Webpage

 பகுப்பு:சென்னை மாவட்டம்
ஸ்கர்டு

**ஸ்கர்டு** (**Skardu**) (, ),  இந்தியாவின்  ஜம்மு காஷ்மீர் மாநிலத்தின் கார்கில் பகுதிக்கு மேல் உள்ள  ஜில்ஜிட் - பால்டிஸ்தானின் ஸ்கர்டு மாவட்டம் மற்றும் பல்திஸ்தான் கோட்டத்தின்  நிர்வாகத் தலைமையிட நகரம் ஆகும்.

## அமைவிடம்
இமயமலையின் காரகோரம் மலைத்தொடரில்,  கடல்மட்டத்திலிருந்து 2,500 மீட்டர் உயரத்தில், 10 கி.மீ. அகலமும்; 40 கி.மீ. நீளமும் கொண்ட உள்ள ஸ்கர்டு சமவெளியில், சிந்து ஆறு -  சிகார் ஆறு கலக்குமிடத்தில் ஸ்கர்டு நகரம் அமைந்துள்ளது.

## வரலாறு
ஜம்மு காஷ்மீர் இராச்சியத்தின் ஜில்ஜிட் பால்டிஸ்தான் பகுதியில் உள்ள ஸ்கர்டு மாவட்டத்தின் தலைமையிட நகரம் ஆகும். ஆகஸ்டு, 1947, இந்திய பாகிஸ்தான் பிரிவினையின் போது நடைபெற்ற காஷ்மீர் ஆக்கிரமிப்பு போரில், பாகிஸ்தான் நாடு,  ஜில்ஜில்-பால்டிஸ்தான் பகுதிகளை தன்னுடன் இணைத்துக் கொண்டது.  காஷ்மீரத்திலிருந்து  பாகிஸ்தான் இணைத்துக் கொண்ட பகுதிகளுக்கு தன்னாட்சி வழங்கியுள்ளது.  

### தட்பவெப்பம்
ஸ்கர்டு நகரத்தில் கோடைக்காலத்தில் அதிக பட்ச வெப்பம் , குறைந்த வெப்பம்  கொண்டிருக்கும். குளிர்காலத்தில்   முதல்   வரை வெப்பம் கொண்டிருக்கும்.

## இதனையும் காண்க
* ஸ்கர்டு மாவட்டம்
* வடக்கு நிலங்கள்
* பல்திஸ்தான்
* கில்கித்
## மேற்கோள்கள்

;Bibliography
* 
** 
*
** 
* 
* 
*

## மேலும் படிக்க
* Jettmar, Karl et al. (1985): *Zwischen Gandhara und den Seidenstrassen: Felsbilder am Karakorum Highway: Entdeckungen deutsch-pakistanischer Expeditionen 1979–1984*. 1985. Mainz am Rhein, Philipp von Zabern.
* Jettmar. Karl (1980): *Bolor & Dardistan*. Karl Jettmar. Islamabad, National Institute of Folk Heritage.

## வெளி இணைப்புகள்

* ஸ்கர்டு நகரத்தின் இணையதளம்
பகுப்பு:கில்ஜித்-பால்டிஸ்தானின் நகரங்கள்
பகுப்பு:சம்மு காசுமீரின் வரலாறு
பகுப்பு:வடக்கு நிலங்கள்
யோனாகுனி நினைவுச்சின்னம்

thumb|ஆமை வடிவ இடிபாடுகள்|right
**யோனாகுனி நினைவுச்சின்னம்** (*Yonaguni Monument*) என்பது யப்பான் நாட்டின் தென்மேற்குப் பகுதியிலுள்ள இரியூக்கியூ தீவுகளில் ஒன்றான யோனாகுனி தீவின் தென் கடற் பகுதியில், கடலுக்கடியில் மூழ்கிய நிலையில் காணப்படும் சிதைந்த பாறையாலான ஒரு அமைப்பாகும். இது யப்பானின் மேற்கு முனையில் அமைந்திருப்பதுடன், தாய்வானிலிருந்து கிட்டத்தட்ட 100 கிலோ மீற்றர் தொலைவிலேயே காணப்படுகின்றது. இது யோனாகுனி பிரமிடு என்றும் அழைக்கப்படுகின்றது. இது முற்றிலும் இயற்கையானதா அல்லது மனிதனால் உருவாக்கப்பட்டு, தற்போது நீருக்கடியில் மூழ்கிய நிலையிலுள்ளதா என்பது பற்றி பல்வேறு கருத்துக்கள் நிலவி வருகின்றன.

## வரலாறு

1980 களின் நடுப்பகுதியில், கிஹாஷிரோ அரடேக் என்னும் நீர்மூழ்கி ஒருவரால், கடலுக்கடியில் இந்தப் படிகள் போன்ற பாறையாலான அமைப்புக் கண்டறியப்பட்டது. இது மனிதனால் உருவாக்கப்பட்டதுபோல் படிகளாலான அமைப்பாக இருந்ததனால், மூழ்கிய ஒரு நகரத்தின் சிதைந்த பகுதியென நம்பி, அதனை அறிவித்தார். அதன் பின்னர் அந்தப் பகுதியானது பல்வேறு தரப்பினரின் ஆய்வுக்கு உட்படுத்தப்பட்டது.

## அமைப்பு
இந்த அமைப்பானது மணற்பாறை அல்லது களிமண் பாறையாலான அமைப்பாகக் காணப்படுகின்றது. இந்த அமைப்பு கிட்டத்தட்ட 165 அடி (50 மீற்றர்) நீளமும், 65 அடி (20 மீற்றர்) அகலமும் கொண்ட அமைப்பு என பிரிற்றானிக்காவில் கூறப்பட்டுள்ளது.  
இது கடலில் 27 மீட்டர் ஆழத்தில் அமைந்துள்ளது எனவும், 150 மீட்டர் நீளமும், 40 மீட்டர் அகலமும் கொண்ட அமைப்பெனவும் வேறு சில தகவல்கள் தெரிவிக்கின்றன. இது படிகளையும், சமமான உச்சி பகுதியையும், சுவர்களையும் கொண்டுள்ளது. தொங்கும் பாறை போன்ற அமைப்பானது இதன் அடித்தளத்தைச் சுற்றி மூன்று பகுதிகளில் காணப்படுகிறது. ஒரு முக்கோணப் பள்ளத்தின் விளிம்புகளில் இரு பெரும் துளைகள் உள்ளது. மனிதனின் முகம் போன்ற 7 மீட்டர் உயரம் உள்ள பாறையும், இரண்டு பெரிய தூண்களும் உள்ளன.
thumb|"இரட்டை பாரக்கற்கள்" என அழைக்கப்படும் இரண்டு கல் அடுக்குகள்|right

## செயற்கை கட்டமைப்பு
சமதள இணை முகங்கள், கூர்மையான விளிம்புகள், நேரான சுவர், மற்றும் தூண்கள் போன்ற அமைப்புகள் செதுக்கப்பட்டது போன்ற தோற்றத்தைத் தருவதனால், அவை மனிதனால் செயற்கையாக உருவாக்கப்பட்டிருக்க வேண்டும் என்று கூறப்படுகின்றது. இவற்றின் தோற்றம் 5000 - 10,000 ஆண்டுகளுக்கு மேலாக இருக்கலாம் என்றும், இலெமூரியா கண்டத்தின் இழப்புகளில் ஒன்றாக இருக்கலாம் எனவும் நம்பப்படுகின்றது.

## வெளி இணைப்புகள்
#யோனாகுனி பற்றிய தகவல்கள்
#யோனாகுனி பற்றிய புகைப்படங்களும் விளக்கங்களும்

## மேற்கோள்கள்

பகுப்பு:ஜப்பானிய நில அமைப்புகள்
முக்கியர்

முக்கியர் என்ற சாதி அமைப்பு, யாழ்ப்பாணத்தில் உயர் சாதிகளில் ஒன்றாக வரையறுக்கப்படுகிறது. இராமாயணத்தில் இராமனுக்கு படகு ஓட்டிய முக்குகன் வம்சத்தைச் சேர்ந்தவர்கள் அந்த சாதி அமைப்பினர் என்று கூறப்படுகிறது. இதனால் அவர்கள் முக்கியர் என்று வரையறுக்கப்படுகின்றனர். கடற்தொழில், கடலில் மூழ்கி முத்தெடுத்தல், கப்பல் வேலை போன்றன இவர்களின் பிரதான தொழிலாக அமைகிறது. யாழ்ப்பாணத்தின் பொன்னாலைச் சந்தி, வடலியடைப்பு, நவாலி, தொல்புரம், சுழிபுரம், கோவிலாக்கண்டி,காரைநகர் போன்ற பல இடங்களிலும் இந்தச் சாதியமைப்பினர் பூர்வீகக் குடிகளாக வாழ்ந்து வருகின்றனர்.

## மேற்கோள்கள்
 

பகுப்பு:இலங்கையில் சாதிகள்
சாக்கா பஞ்சா 3

***சாக்கா***  **பஞ்சா** ***3***  தீபக் ஸ்ரீ நிரோலா இயக்கிய நேபாள நகைச்சுவைத் திரைப்படம் ஆகும். இப்படத்தை தீபா நிரோலா, தீபக் ராஜ் கிரி, கேதர் கிமிரே மற்றும் ஜீத்து நேபால் ஆகியோரால் ஆமா சரஸ்வதி நிறுவனத்திற்குத் தயாரிக்கப்பட்டது.  இது சக்கா பஞ்சா தொடரின் மூன்றாவது படமாகும்.     நேபாள வருடமான 2075ல் வெளிவந்த இப்படம் அதிக வசூல் செய்த நேபாள மொழித் திரைப்படமாகியது. இப்படம் 18 கோடி நேபாள ரூபாய்  வசூலித்தது.

## நடிகர்கள்

* தீபக் ராஜ் கிரி 
* கேதர் கிமிரே 
* தீபிகா பிரசாய் 
* புத்தி டமாங் 
* கிரண் கே. சி. 
* பிரியங்கா கார்கி 
* சிவஹரி பாவுடல் 

## கதைச்சுருக்கம்
ஒரு தலைமை ஆசிரியரின் மகள் அரசாங்க பள்ளியின் நிலைமைகளை மேம்படுத்த முயற்சிக்கிறார். 

## குறிப்புகள்

## வெளி இணைப்புகள்

*     
பகுப்பு:2018 திரைப்படங்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:நேபாளத் திரைப்படங்கள்
சாக்கா பஞ்சா 2

***சாக்கா***  **பஞ்சா** ***2***  தீபக் ஸ்ரீ நிரோலா இயக்கிய நேபாள நகைச்சுவைத் திரைப்படம் ஆகும். இப்படத்தை தீபக் ஸ்ரீ நிரோலா, தீபக் ராஜ் கிரி, கேதர் கிமிரே மற்றும் ஜீத்து நேபால் ஆகியோரால் ஆமா சரஸ்வதி நிறுவனத்திற்கு தயாரிக்கப்பட்டது. இது சாக்கா பஞ்சா தொடரின் இரண்டாவது படமாகும். நேபாள வருடமான 2074ல் வெளிவந்த இப்படம் அதிக வசூல் செய்த நேபாள மொழி திரைப்படமாகியது. இப்படம் 14 கோடி நேபாள ரூபாய்  வசூலித்தது.
## நடிகர்கள்
* தீபக் ராஜ் கிரி
* கேதார் கிமிரே
* பிரியங்கா கார்கி
* ஜீத்தூ நேபாள்
* பார்ஷா ராவுத் 
* புத்தி டமாங்
## குறிப்புகள்

பகுப்பு:2017 திரைப்படங்கள்
பகுப்பு:நேபாளத் திரைப்படங்கள்
எம். கே. விஷ்ணு பிரசாத்

**எம். கே. விஷ்ணு பிரசாத்** (*M. K. Vishnu Prasad*) ஓர் இந்திய அரசியல்வாதியும், கடலூர் மக்களவைத் தொகுதியின்,  பதினெட்டாவது மக்களவை உறுப்பினரும் ஆவார். இந்திய தேசிய காங்கிரசு கட்சியின் பிரிவான தமிழ்நாடு காங்கிரசு கமிட்டியின் செயல்தலைவர்களில் ஒருவராக உள்ளார்.

## குடும்பம்
இவர் காங்கிரசின் முன்னாள் தலைவரான எம். கிருஷ்ணசாமியின் மகனும், பா.ம.க சௌமியா அன்புமணியின் அண்ணனும் ஆவார்.

## அரசியல் வாழ்க்கை
இவர் 2006 ஆம் ஆண்டு நடந்த சட்டமன்றத் தேர்தலில், செய்யாறு தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

பின்னர் 2019 ஆம் ஆண்டு நடந்த இந்திய மக்களவைத் தேர்தலில், இந்திய தேசிய காங்கிரசு கட்சி சார்பில் ஆரணி தொகுதியிலிருந்தும், 2024 ஆம் ஆண்டு நடந்த இந்திய மக்களவைத் தேர்தலில், கடலூர் மக்களவைத் தொகுதியிலிருந்து மக்களவை உறுப்பினராகவும், இந்திய நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
செ. செந்தில்குமார்

**செ. செந்தில்குமார்** ஓர் இந்திய அரசியல்வாதியும், 17வது நாடாளுமன்ற உறுப்பினரும் ஆவார். இவர் 2019 ஆம் ஆண்டு நடந்த இந்திய மக்களவைத் தேர்தலில், தருமபுரி தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். அத்தேர்தலில் தன்னை எதிர்த்து போட்டியிட்ட பாமக வேட்பாளரான அன்புமணி ராமதாஸை விட 63,301 வாக்குகள் அதிகம்பெற்று வெற்றிபெற்றார்.

## குடும்பம்
இவர் தருமபுரி மாவட்டத்தைச் சேர்ந்தவர். இவர் மருத்துவப் படிப்பை படித்துள்ளார். இவருக்கு மனைவி, மகன் மற்றும் மகள் உள்ளனர். இவரது தாத்தா டி. என். வடிவேலு முன்னாள் சட்டமன்ற உறுப்பினர் ஆவார். இவர் தருமபுரி மாவட்டம் உருவாக முக்கிய காரணமாகவும், சேலம் - தருமபுரி - பெங்களூரு ரயில் போக்குவரத்துக்கும் காரணமாக இருந்தவர்.
## சர்ச்சை
டிசம்பர் 2023-இல் நாடாளுமன்றத்தின் குளிர்காலக் கூட்டத்தொடரின்போது மக்களவையில், இந்தி பேசும் மாநிலங்களான இராஜஸ்தான், மத்தியப் பிரதேசம் மற்றும் சத்தீஸ்கரில் பாரதிய ஜனதா கட்சி வெல்வதற்குக் காரணம் அவை 'கோமிய மாநிலங்கள்' என்பதாலேயே என செந்தில் குமார் பேசியது கடும் விமர்சனத்துக்குள்ளாகிய நிலையில் அவர் மக்களவையிலும் தனது டுவிட்டர் பக்கத்திலும் தமது பேச்சிற்கு மன்னிப்புத் தெரிவித்தார்.

## மேற்கோள்கள்

பகுப்பு:வாழும் மக்கள்
பகுப்பு:தருமபுரி மாவட்ட மக்கள்
பகுப்பு:17வது மக்களவை உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
சி. என். அண்ணாத்துரை (திருவண்ணாமலை)

**சி. என். அண்ணாத்துரை** என்பவர் ஓர் இந்திய அரசியல்வாதியும், பதினேழாவது மக்களவை உறுப்பினரும் ஆவார். இவர் 2019 ஆம் ஆண்டு நடந்த இந்திய மக்களவைத் தேர்தலில், திருவண்ணாமலை தொகுதியிலிருந்து, திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

இவர் திருவண்ணாமலை மாவட்டத்தைச் சேர்ந்தவர். முதலியார் சமூகத்தைச் சேர்ந்தவரான இவர் திருவண்ணாமலை மாவட்ட திமுக இளைஞரணி அமைப்பாளராக உள்ளார். இவர்  2014 ஆம் ஆண்டு நடந்த மக்களவைத் தேர்தலில், திருவண்ணாமலை தொகுதியிலிருந்து போட்டியிட்டார். ஆனால் அத்தேர்தலில் அதிமுக வேட்பாளரான இர. வனரோசா என்பவரிடம் தோல்வியடைந்தார். பின்னர் 2019,  2024 பொதுத் தேர்தல்களில் திருவண்ணாமலை தொகுதியில் இருந்து போட்டியிட்டு வெற்றிபெற்றார். இவருக்கு 2025 ஆம் ஆண்டு சன்சத் ரத்னா தேசிய விருது வழங்கப்பட உள்ளது.

## மேற்கோள்கள்

பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:திருவண்ணாமலை மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
துத்தநாக பிக்கோலினேட்டு

**துத்தநாக பிக்கோலினேட்டு** (*Zinc picolinate*) என்பது (Zn(C6H4O2N)2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிக்கோலினிக் அமிலத்தினுடைய துத்தநாக உப்பு துத்தநாக பிக்கோலினேட்டு எனப்படுகிறது .

துத்தநாகப் பற்றாக்குறையை நிரப்பும் உணவு சேர்க்கைப்பொருளாக துத்தநாக பிக்கோலினேட்டு பயன்படுத்தப்படுகிறது .

## மேற்கோள்கள்

பகுப்பு:துத்தநாக சேர்மங்கள்
பகுப்பு:பிக்கோலினேட்டுகள்
பகுப்பு:உணவுக் குறைநிரப்பிகள்
அதிக வசூல் செய்த பிலிப்பைன்ஸ் திரைப்படங்களின் பட்டியல்

பின்வருவன அதிக வசூல் செய்த பிலிப்பைன்ஸ் திரைப்படங்களின் பட்டியலாகும். 

## தொண்ணூறு கோடிக்கும் அதிக வசூல் செய்த படங்கள்

## ஐம்பது கோடிக்கும் அதிக வசூல் செய்த படங்கள்

## குறிப்புகள்

பகுப்பு:பிலிப்பீன்சு
ஏ. கே. பி. சின்ராஜ்

**ஏ. கே. பி. சின்ராஜ்** (*A.K.P. Chinraj*) என்பவர் ஓர் இந்திய அரசியல்வாதியும், பதினேழாவது மக்களவை உறுப்பினரும் ஆவார். இவர் 2019 ஆம் ஆண்டு நடந்த இந்திய மக்களவைத் தேர்தலில், நாமக்கல் தொகுதியிலிருந்து, கொங்குநாடு மக்கள் தேசிய கட்சி சார்பாக வேட்பாளராக நிறுத்தப்பட்டாலும், திமுக சின்னமான *உதயசூரியன்* சின்னத்தில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:நாமக்கல் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
அலெக்சி ரூட்

**அலெக்சி வில்லெல்மினா ரூட்**  (*Alexey Wilhelmina Root*) என்பவர் ஓர் அமெரிக்க சதுரங்க வீராங்கனை  ஆவார். இவர் 1965 ஆம் ஆண்டு பிறந்தார். ஆசிரியரும் எழுத்தாளருமான இவர் 1989 ஆம் ஆண்டிற்கான அமெரிக்க மகளிர் சதுரங்க சாம்பியன் பட்டத்தை வென்றார். அனைத்துலக பெண்கள் சதுரங்க மாசுட்டர் என்ற பட்டமும் இவருக்கு உரியதாகும்.  கலிபோர்னியா பல்கலைக்கழகத்தில்  அலெக்சி முனைவர் பட்டத்தைப் பெற்றார்.

அமெரிக்காவின்  டல்லசு நகரத்திலுள்ள டெக்சசு பல்கலைக்கழகத்தில் பல்துறை ஆய்வுப்பிரிவில் முதுநிலை விரிவுரையாளராகப் பணி புரிந்தார். அக்காலத்தில் சதுரங்கத்திற்கும் கல்விக்கும் இடையிலான தொடர்பைக் குறித்து ஆறு நூல்கள் எழுதினார்.

## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:அமெரிக்க விளையாட்டு வீரர்கள்
பகுப்பு:அமெரிக்க சதுரங்க வீரர்கள்
படிகத் திரைப்படம்

படிகத் திரைப்படம் (  ) நெதர்லாந்தில் உள்ள உள்நாட்டு வசூல் சாதனைகளை அங்கீகரிக்கும் ஒரு திரைப்பட விருது. நெதர்லாந்தில் ஓர் ஆவணத் திரைப்படம் 10,000 நுழைவுச் சீட்டுகள் விற்றால் படிகத் திரைப்பட விருது வழங்கப்படும். 

## படிகத் திரைப்படம் விருது பெற்ற திரைப்படங்கள்

## மேற்கோள்கள்

## வெளி இணைப்புகள்
*Kristallen Film
*Golden and Platin Film Netherlands at the Internet Movie Database

பகுப்பு:நெதர்லாந்து
பகுப்பு:நெதர்லாந்து திரைப்பட விருதுகள்
கொல்லப்பட்டி, பாலக்கோடு ஒன்றியம்

:: இதே பெயரில் உள்ள பிற ஊர்களைப் பற்றி அறிய, கொல்லப்பட்டி என்ற பக்கத்தைக் காண்க.

**கொல்லப்பட்டி** (*Gollapatti*) என்பது இந்தியாவின், தமிழ்நாட்டின், தருமபுரி மாவட்டம், பாலக்கோடு ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.

## மக்கள்வகைப்பாடு
செல்லியம்பட்டி ஊராட்சிக்கு உட்பட்ட இந்த ஊரானது பாலக்கோட்டில் இருந்து 17 கிலோமீட்டர் தொலைவிலும், மாவட்டத்தின் தலைநகரான தருமபுரியில் இருந்து 9 கிலோமீட்டர் தொலைவிலும், மாநிலத் தலைநகரான சென்னையில் இருந்து 293 கிலோமீட்டர் தொலைவிலும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
டி. கொல்லப்பட்டி

:: இதே பெயரில் உள்ள பிற ஊர்களைப் பற்றி அறிய, கொல்லப்பட்டி என்ற பக்கத்தைக் காண்க.

**டி. கொல்லப்பட்டி** (T Gollapatti    ) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், கெலமங்கலம் ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.

## மக்கள்வகைப்பாடு
தொட்டதிம்மன அள்ளி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 45 கிலோமீட்டர் தொலைவிலும், மாநிலத் தலைநகரான சென்னையில் இருந்து 308 கிலோமீட்டர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
வைரத் திரைப்படம்

'''வைரத் திரைப்படம்''' நெதர்லாந்தில் உள்ள உள்நாட்டு வசூல் சாதனைகளை அங்கீகரிக்கும் ஒரு திரைப்பட விருது . நெதர்லாந்தில் ஓர் திரைப்படம் 10,00,000 நுழைவுச் சீட்டுகள் விற்றால் வைரத் திரைப்பட விருது வழங்கப்படும்.   

இவ்விருதை நெதர்லாந்து திரைப்பட திருவிழா மற்றும் நெதர்லாந்து திரைப்பட நிதி ஆகியவை சேர்ந்து வழங்கும்.

முதன்முதலில் வைரத் திரைப்படம் விருதை பெற்ற திரைப்படம் பிளாக் புக் ஆகும். இது 31 ஜனவரி 2007 அன்று 10 லட்சம் நுழைவுச் சீட்டுகள் விற்று நெதர்லாந்தில் சாதனை படைத்தது.

## வைரத் திரைப்படம் விருது பெற்ற திரைப்படங்கள்

## குறிப்புகள்

பகுப்பு:நெதர்லாந்து
பகுப்பு:நெதர்லாந்து திரைப்பட விருதுகள்
சட்விக் போஸ்மேன்

**சட்விக் ஆரோன் போஸ்மேன்** (*Chadwick Aaron Boseman*, நவம்பர் 29, 1977 - ஆகஸ்ட் 28, 2020) என்பவர் அமெரிக்க நாட்டு நடிகர், இயக்குநர் மற்றும் தயாரிப்பாளர் ஆவார். இவர் 2002 முதல் தொலைக்காட்சித் தொடர்களில் நடித்திருந்தாலும், 2013 ஆம் ஆண்டில் முன்னாள் அமெரிக்க பேஸ்பால் வீரர் ஜாக்கி ராபின்சனின் வாழ்க்கை வரலாற்றுத் திரைப்படமான '42' என்ற படத்தில் நடித்தபோது அனைவரின் கவனத்தையும் ஈர்த்தார். இதைத் தொடர்ந்து 2014 ஆம் ஆண்டு ஜேம்ஸ் ப்ரௌன் சுயசரிதை படமான 'கெட் ஆன் அப்' மற்றும் 2017 ஆம் ஆண்டு 'மார்ஷலின்' போன்ற பல திரைப்படங்களில் நடித்துள்ளார்.

2016 ஆம் ஆண்டு முதல் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: சிவில் வார், பிளாக் பான்தர் (2018), அவெஞ்சர்ஸ்: இன்பினிட்டி வார் (2018) மற்றும்  அவெஞ்சர்ஸ்: எண்ட்கேம் (2019) போன்ற திரைப்படங்களில் 'பிளாக் பான்தர்' என்ற கதாபாத்திரத்தில் நடித்துள்ளார்.

இவர் 2016 ஆம் ஆண்டு பெருங்குடல் மலகுடலுக்குரிய புற்று நோய் யால் பாதிக்கப்பட்டார். அதைத் தொடர்ந்து சிகிக்சை பலனின்றி ஆகஸ்ட் 28, 2020 தனது 43 வயதில் காலமானார்.

## மேற்கோள்கள்

## வெளி இணைப்புகள்
* 
* 

பகுப்பு:1977 பிறப்புகள்
பகுப்பு:2020 இறப்புகள்
பகுப்பு:ஆபிரிக்க அமெரிக்க நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
கௌதம சிகாமணி

**டாக்டர் பொன். கௌவுதம சிகாமணி **(*Gautham Sigamani,* பிறப்பு; 21 ஆகத்து 1974) என்பவர் ஓர் இந்திய அரசியல்வாதியும், பதினேழாவது மக்களவை உறுப்பினரும், திமுகவின் விழுப்புரம் மாவட்டச் செயலாளரும் ஆவார். இவர் திமுக அமைச்சர் முனைவர் க.பொன்முடியின் மகனாவார். இவர் தமிழ்நாடு மாநிலம், விழுப்புரம் மாவட்டத்தில் உள்ள கீழ்பெரும்பாக்கத்தைச் சேர்ந்தவர். மருத்துவப் படிப்பு படித்துள்ளார்.

## அரசியல் வாழ்க்கை
கௌதம சிகாமணி 1992-ஆம் ஆண்டு முதல் திமுக உறுப்பினராக இருந்து வருகிறார். 2005-ஆம் ஆண்டு முதல் ஸ்டாலின் நற்பணி மன்றத் தலைவராகவும் பதவி வகித்து வருகிறார். 2019-ஆம் ஆண்டு நடந்த இந்திய மக்களவைத் தேர்தலில், கள்ளக்குறிச்சி தொகுதியிலிருந்து, திராவிட முன்னேற்றக் கழக சார்பில் போட்டியிட்டு இந்திய நாடாளுமன்றத்திற்குத் தேர்ந்தெடுக்கப்பட்டார்.
## குற்ற வழக்குகள்
2006 - 11 காலகட்டத்தில் திமுக ஆட்சியில் அமைச்சராக இருந்த க. பொன்முடி, அவரது மகன் கௌதம் சிகாமணி மற்றும் உறவினர்கள் விழுப்புரம் மாவட்டம், வானூர் வட்டம், வானூர் ஊராட்சி ஒன்றியம், பூத்துறை கிராமத்தில் உள்ள செம்மண் குவாரிகளில், அனுமதிக்கப்பட்ட அளவுக்கு மேல் கூடுதலாக செம்மண் எடுத்த வகையில் ரூபாய் 28.38 கோடி அளவிற்கு தமிழ்நாடு அரசுக்கு இழப்பு ஏற்படுத்தியதாக விழுப்புரம் மாவட்ட நீதிமன்றத்தில் குற்ற வழக்கு நடைபெற்று வந்தது. அமைச்சர் க. பொன்முடி, கௌதம் சிகாமணி, உறவினர்கள் இந்த வழக்கை தள்ளுபடி செய்யக் கோரி சென்னை உயர் நீதிமன்றத்தில் வழக்கு தொடர்ந்தனர். பொன்முடி, கௌதம சிகாமணி கோரிக்கையை ஏற்க மறுத்த சென்னை உயர் நீதிமன்றம்,  குற்றவழக்கை எதிர்கொள்ள ஆணையிட்டது.
### அமலாக்க இயக்குனரகம் சோதனை
17 சூலை 2023 அன்று அமலாக்க இயக்குநரக அதிகாரிகள், அமைச்சர் க. பொன்முடி மற்றும் அவரது மகனும்  திமுக நாடாளுமன்ற உறுப்பினருமான கௌதம சிகாமணி வீட்டிலும் சோதனை நடத்தியது.

## மேற்கோள்கள்

பகுப்பு:வாழும் மக்கள்
பகுப்பு:விழுப்புரம் மாவட்ட மக்கள்
பகுப்பு:17வது மக்களவை உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
மனோஜ் திவாரி (அரசியல்வாதி)

**மனோஜ் திவாரி** () (பிறப்பு: 1 பிப்ரவரி 1971) என்பவர் இந்திய அரசியல்வாதி மற்றும் கலைஞராவார். தொடக்கத்தில் சமாஜ்வாதி கட்சியில் அரசியல் வாழ்க்கையைத் தொடங்கினாலும் 2014, 2019 பொதுத்தேர்தல்களில் பாரதிய ஜனதா கட்சி வேட்பாளராகப் போட்டியிட்டு வெற்றி பெற்றவராவார். இவர் தலைமையில் 2017 டெல்லி உள்ளாட்சித் தேர்தலில் பாரதிய ஜனதா கட்சி அதிக இடங்களில் வென்றது. இவர் போஜ்பூரி திரைப்படங்களில் நடிகராகவும் பாடகராகவும் பிரபலமானவர். இந்தி பிஸ் பாஸ் தொடர் உட்பட சில தொகைக்காட்சி நிகழ்ச்சிகளிலும் கலந்து கொண்டவராவார்.

## குடும்பம்
1971 இல் பிகார் கைமுர் மாவட்டத்தில் அதர்வாலியா என்ற சிறிய கிராமத்தில் சந்திரதேவ் மற்றும் லலிதாதேவி தம்பதியினர்க்கு மகனாகப் பிறந்தார். இவருக்கு ஐந்து உடன் பிறந்தவர்கள் உள்ளனர். இவரின் பதினொரு ஆண்டு திருமண வாழ்க்கைக்குப் பின் 2011 இல் மணமுறிவு பெற்றார்.

## அரசியல் வாழ்க்கை
2009 பொதுத் தேர்தலில் கோரக்பூர் மக்களவைத் தொகுதியில் சமாஜ்வாதி கட்சி சார்பாகப் போட்டியிட்டார் ஆனால் யோகி ஆதித்தியநாத்திடம் தோல்வியடைந்தார். சிவ சேனா கட்சி தொடர்பாக இவர் கூறிய கருத்திற்கு 2009 நவம்பரில் இவரின் மும்பை வீடு தாக்குதலுக்குள்ளானது. ஆனால் அதை அவர் மறுத்தார்

2011 இல் அப்போதைய பாரதிய ஜனதா கட்சியைச் சேர்ந்த சத்ருகன் பிரசாத் சின்காவின் நிகழ்ச்சியில் நெருங்கிக் காணப்பட்டார். பாபா ராம்தாவ் நடத்திய லஞ்ச ஒழிப்பு இயக்கத்தை ஆதரித்தார் மேலும் அண்ணா அசாரே கைதையும் எதிர்த்தார். பின்னர் பாரதிய ஜனதா கட்சியில் சேர்ந்து 2014 பொதுத் தேர்தலில் வடகிழக்கு தில்லி ஆம் ஆத்மி கட்சியைச் சேர்ந்த ஆனந்த் குமாரை  1,44,084 வாக்கு வித்தியாசத்தில் வென்றார். 2019 பொதுத் தேர்தலில் மீண்டும் அதே  வடகிழக்கு தில்லி தொகுதியில் போட்டியிட்டு காங்கிரஸ் வேட்பாளர் சீலா தீக்‌சித்தைவிட 3.63 லட்சம் வாக்கு வித்தியாசத்தில் வென்றார்

## மேற்கோள்கள்

## வெளியிணைப்புகள்
*
* 

பகுப்பு:பாரதிய ஜனதா கட்சி அரசியல்வாதிகள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:பீகார் நபர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பி.வி. சத்தியநாராயண்

**போன்டாடா வெங்கடா சத்தியநாராயண்** (*Bondata Venkata Satyanarayan*) என்பவர் ஒர் இந்திய தடகள விளையாட்டு வீரர் ஆவார். இவர் 1935 ஆம் ஆண்டு மே மாதம் பிறந்தார்.  1960 ஆம் ஆண்டு ரோம் நகரின் இத்தாலி மாகாணத்தில் நடைபெற்ற கோடைக்கால ஒலிம்பிக் போட்டியில் நீளம் தாண்டுதல் போட்டியில் பங்குப் பெற்றார்.  பிறகு 1964 கோடைக்கால ஒலிம்பிக் விளையாட்டுப் போட்டிகள், சப்பானின் தோக்கியோவில்  நடைபெற்ற போட்டியிலும்   நாராயண் நீளம் தாண்டுதல் போட்டியில் போட்டியிட்டார். இவர் 2004 ஆம் ஆண்டு ஏப்ரல் 23 ஆம் தேதி காலமானார்.

## மேற்கோள்கள்

பகுப்பு:1935 பிறப்புகள்
பகுப்பு:2004 இறப்புகள்
இராம் மெகார்

**இராம் மெகார்** (*Ram Mehar*) என்பவர் ஒர் இந்திய தடகள விளையாட்டு வீரர் ஆவார். இவர் 1934 ஆம் ஆண்டு பிறந்தார். மெகார் ஆத்திரேலியாவின், விக்டோரியா மாநிலத்தின் தலைநகரான மெல்பேர்ண் நகரில் 1956 ஆம் ஆண்டு  நடைபெற்ற கோடைக்கால ஒலிம்பிக் போட்டியில்  ஆண்கள் நீளம் தாண்டுதல் போட்டியில் பங்குப் பெற்றார்.

## மேற்கோள்கள்

பகுப்பு:1934 பிறப்புகள்
பால்தேவ் சிங்கு

**பால்தேவ் சிங்கு** (*Baldev Singh*) என்பவர் ஒர் இந்திய தடகள விளையாட்டு வீரர் ஆவார். இவர் 1948 ஆம் ஆண்டு ஐக்கிய இராச்சியத்தின் இங்கிலாந்தில் இலண்டன் நகரில் நடைபெற்ற கோடைக்கால ஒலிம்பிக் விளையாட்டுப் போட்டிகளில் பங்கேற்றார்.  இப் போட்டியில் பால்தேவ் சிங்கு ஆண்கள் நீளம் தாண்டுதல் மற்றும் ஆண்கள் தடகளப் போட்டிகளில் இந்தியாவின் சார்பாகப் போட்டியிட்டார்.

## மேற்கோள்கள்

பகுப்பு:இந்தியத் தடகள வீரர்கள்
சம்முடி பாலசுப்பிரமணியம்

**சம்முடி பாலசுப்பிரமணியம்**(*Sammudi Balasubramaniam*) என்பவர் ஒர் இந்திய விளையாட்டு வீரர் ஆவார்.  சம்முடி அனைவராலும் பாலா என அறியப்பட்டார். இவர் தமிழ்நாட்டின் தடகள வீரராக நீளம் தாண்டுதல் மற்றும்  மும்முறை தாண்டுதல் போன்ற விளையாட்டுகளைச் சிறப்பாக விளையாடினார். ஆசிய விளையாட்டுப் போட்டிகளில் மும்முறை தாண்டுதல் போட்டியில் வெண்கலப் பதக்கம் வென்ற இரண்டாவது இந்தியர் என்ற பெருமை பெற்றவர். 1982 ஆம் ஆண்டு புது டெல்லியில் நடைபெற்ற ஆசிய விளையாட்டுப் போட்டிகளில் மும்முறை தாண்டுதல் போட்டியில் வெற்றி பெற்று தடம் பதித்தார். இப் போட்டியில் தன்னுடைய கடைசி முயற்சியில் 16.14 மீட்டர் தூரம் தாண்டி தன் திறமையை வெளிக்காட்டினார்.
 
சம்முடி 2016 ஆம் ஆண்டு கேரளாவில் உள்ள சபரிமலைக்கு புனிதப்பயணம் செல்லும் வழியில் தவறி விழுந்து காயமடைந்தார். இவருக்கு மனைவியும், இரு மகன்களும் உள்ளனர். இவருடைய மகன்கள் வினோத் மற்றும் பிரதீப் இந்திய விளையாட்டு மேம்பாட்டு ஆணையத்தில் தடகள மாணவர்களாக பயிற்சி பெறுகின்றனர். 

## மேற்கோள்கள்

பகுப்பு:1960 பிறப்புகள்
பகுப்பு:2016 இறப்புகள்
2018 இந்தியப் புழுதிப் புயல்கள்

**2018 இந்தியப் புழுதிப் புயல்கள்**, 2 மற்றும் 3 மே 2018ல் வட இந்தியாவை தாக்கியது. இப்புயலில் சிக்கி வட இந்தியாவில் 125 பேர் உயிரிழந்துள்ளனர் மற்றும் 200க்கும் மேற்பட்டோர் காயமடைந்தனர். 

## பின்னணி
இந்தியாவின் பருவகால வானிலை வகைகளின் ஒன்று புழுதிப் புயல் ஆகும்.  இப்புயல்கள் பொதுவாக கோடை மாதங்களில் ஏற்படுகின்றன. வறண்ட காலநிலைகளில் புழுதிகள் காற்றுடன் கலந்து இத்தகைய புயலை உருவாக்கும். இத்தகைய புயல்களில் பெரும்பாலும் இறப்பு எண்ணிக்கை 12 ஐ விட அதிகமாக இருக்காது;2018 ஏப்ரல் 11 இல் இந்தியாவைத் தாக்கிய புழுதிப் புயல் ஒன்று அதிகபட்சமாக, 19 பேரைக் கொன்றது.   

## புயல் மற்றும் சேதம்
இந்திய மழைக்காலத்தின் தொடக்கத்தில் இப்புழுதிப் புயல் ஏற்பட்டது.  புயலுக்கு முந்தைய நாட்களில், பிராந்திய வானிலை ஆய்வாளர்கள் அந்த வாரம் முழுவதும் இடியுடன் கூடிய மழை மற்றும் அதிக காற்று ஆகியவை ஏற்படலாம் என முன்னறிவிப்பாக வெளியிட்டனர். அதிக வெப்பநிலை மேற்கொண்டு புயலை வலுப்படுத்தியது.  

மே 2, 2018 ல், இப்புயல் தொடங்கியது, முக்கியமாக உத்தரப் பிரதேசம் மற்றும் ராஜஸ்தான் மாநிலங்களைத் தாக்கியது.  உத்தரப் பிரதேசத்தில் குறைந்தது 73 பேர் கொல்லப்பட்டனர், ஆக்ரா நகரில் மட்டும் 43 பேர் கொல்லப்பட்டனர்;  கேராகர்க் நகரில் 21 பேர் கொல்லப்பட்டனர்.  ராஜஸ்தானில் குறைந்தது 35 பேர் கொல்லப்பட்டனர். 

## புயலுக்கு பின்
உத்தரப் பிரதேச அரசு புயலினால் கொல்லப்பட்டவர்களின் உறவினர்களுக்கு இழப்பீடாக 4 இலட்சம் ரூபாய் அறிவித்தது.

## குறிப்புகள்

பகுப்பு:இந்தியாவில் இயற்கை அழிவுகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ப. வேலுச்சாமி

**ப. வேலுச்சாமி** (*P. Velusamy*) என்பவர் ஓர் இந்திய அரசியல்வாதியும், பதினேழாவது மக்களவை உறுப்பினரும் ஆவார். இவர் திராவிட முன்னேற்றக் கழகத்தைச் சேர்ந்தவர்.

## வாழ்க்கை வரலாறு
இவரது சொந்த ஊர் திண்டுக்கல் மாவட்டம், ஒட்டன்சத்திரம் வட்டத்தில் உள்ள ஜவ்வாதுபட்டி ஆகும். இவரின் தந்தை பெயர் பழனியப்ப கவுண்டர் ஆகும். இவருக்கு பரமேஸ்வரி என்னும் மனைவியும், நவீன் என்ற மகனும், சுஸ்மா என்ற மகளும் உள்ளனர். இவர் விவசாயம், நிதிநிறுவனம் போன்ற தொழில்கள் செய்து வருகிறார்.

## அரசியல் வாழ்க்கை
இவர் 2016 ஆம் ஆண்டு ஊராட்சி ஒன்றிய குழு உறுப்பினர் பதவிக்கு மனுத்தாக்கல் செய்தார். ஆனால், அத்தேர்தல் இரத்தானதால் இவரால் போட்டியிட முடியவில்லை.

பின்னர் 2019 ஆம் ஆண்டு நடந்த இந்திய மக்களவைத் தேர்தலில், திண்டுக்கல் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திண்டுக்கல் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:திண்டுக்கல் அரசியல்வாதிகள்
துத்தநாக டிரைபுளோரோமெத்தேன்சல்போனேட்டு

**துத்தநாக டிரைபுளோரோமெத்தேன்சல்போனேட்டு** (*Zinc trifluoromethanesulfonate*) என்பது C2F6O6S2Zn   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை துத்தநாக டிரிப்ளேட்டு  என்ற பெயராலும் அழைக்கிறார்கள். டிரைபுளோரோமெத்தேன்சல்போனிக் அமிலத்தினுடைய துத்தநாக உப்பே துத்தநாக டிரைபுளோரோமெத்தேன்சல்போனேட்டு எனப்படுகிறது. பொதுவாக இதை லூயிசு அமில வினையூக்கி யாகப் பயன்படுத்துகின்றனர். உதாரணம்: சிலிலேற்றங்கள்  
இதுவோர் வெண்மை நிறமான தூளாகும். வெவ்வேறு மூலங்களிலிருந்து கிடைக்கின்ற துத்தநாக டிரிப்ளேட்டு சீரற்ற முடிவுகளை தருகிறது என்ற குறிப்பிட்டு சொன்னாலும் கூட வர்த்தக முறையில் இது விற்பனைக்குக் கிடைக்கிறது . தேவைப்பட்டால் டிரைபுளோரோமெத்தேன்சல்போனிக் அமிலத்தினுடன் துத்தநாக அசிட்டோநைட்ரைலில்  உள்ள உலோகத்தை வினைபுரியச் செய்து அல்லது மெத்தானிலில் உள்ள துத்தநாகக் கார்பனேட்டுடன்  வினைபுரியச் செய்து தயாரித்துக் கொள்ளலாம். 
:Zn + 2 HOTf &rarr; Zn(OTf)2 + H2
:ZnCO3 + 2 HOTf &rarr; Zn(OTf)2 + H2O + CO2 (OTf = CF3SO2)

## மேற்கோள்கள்

பகுப்பு:துத்தநாக சேர்மங்கள்
பகுப்பு:அமில வினையூக்கிகள்
பகுப்பு:டிரிப்லேட்டுகள்
கு. சண்முகசுந்தரம்

**கு. சண்முகசுந்தரம்** (*K. Shanmugasundaram*) என்பவர் ஓர் இந்திய அரசியல்வாதியும், பதினேழாவது மக்களவை உறுப்பினரும் ஆவார்.

## வாழ்க்கை வரலாறு
இவரது சொந்த ஊர் திருப்பூர் மாவட்டம், மடத்துக்குளம் வட்டத்தில் உள்ள பெருமாள் புதூர் ஆகும். இவர் 1970 ஆம் ஆண்டு பிறந்தார். இவர் ஒரு இயந்திரப் பொறியியல் பட்டதாரி ஆவார். இவருக்கு வனிதா என்ற மனைவியும், நிஹாரிகா என்ற மகளும் உள்ளனர்.

## அரசியல் வாழ்க்கை
இவர் 2019 ஆம் ஆண்டு நடந்த இந்திய மக்களவைத் தேர்தலில், பொள்ளாச்சி தொகுதியிலிருந்து, திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

இவர் தற்போது திமுகவின் பொறியாளர் அணி மாநில துணைத் செயலாளராக பதவி வகித்து வருகிறார்.

இதற்கு முன்பு 2009 ஆம் ஆண்டு நடந்த மக்களவைத் தேர்தலில், இதே தொகுதியில் போட்டியிட்டார். ஆனால் அத்தேர்தலில் 46,025 வாக்குகள் வேறுபாட்டில் தோல்வியடைந்தார்.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:திருப்பூர் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
உருசினா பாஜ்சி

**ருசினா பாஜ்சி** செக்கோசிலோவாக்கியா, பிராத்திஸ்லாவாவில் 1933 இல் பிறந்த  ) ஓர் அமெரிக்கப் பொறியியலாளரும் தானியங்கியல் **நிபுணருமான** கணினி விஞ்ஞானி ஆவார். இவர் பெர்க்லியில் உள்ள கலிபோர்னியா பல்கலைக்கழகத்தில் மின் பொறியியல் மற்றும் கணினி அறிவியல் துறையின் பேராசிரியராக உள்ளார். இவர் CITRIS  எனப்படும்  சமுதாய நலனுக்கான தகவல் தொழில்நுட்ப ஆராய்ச்சி மையத்தின் எமிரீடா இயக்குநராகவும் உள்ளார் .

பென்சில்வேனியா பல்கலைக்கழகத்தில் கணினி அறிவியல் மற்றும் பொறியியல் கழகத்தின் பேராசிரியராக இருந்தவர். பென்சில்வேனியாவின் பொதுத் தானியங்கியல் மற்றும் செயல்பாட்டு புலன்சார் புலனுணர்வு (GRASP) ஆய்வகத்தின் நிறுவனர்-இயக்குநராக இருந்தார். மருத்துவக்கல்லூரியின் நரம்பியல் அறிவியல் நிறுவனத்தின் உறுப்பினராகவும், தேசிய அறிவியல் அறக்கட்டளையின் கணினி மற்றும் தகவல் அறிவியல் மற்றும் பொறியியல் இயக்குநரகத்தின் தலைவராகவும் இருந்தார். இவருக்கு இங்கு   500 மில்லியன் டாலருக்கும் மேல் வரவு-செலவு திட்டமியற்றும் அதிகாரம் இருந்தது. பென்சில்வேனியாவில், குறைந்தபட்சம் 26  ஆய்வு மாணவர்களுக்கு இவரது மேற்பார்வையின் கீழ் முனைவர்  பட்டங்களைப்  பெற்றுத்தந்தார். 
## மேற்கோள்கள்

பகுப்பு:வாழும் மக்கள்
பகுப்பு:1933 பிறப்புகள்
பகுப்பு:தானியங்கியல்
பகுப்பு:அமெரிக்க அறிவியலாளர்கள்
பகுப்பு:கணினி அறிவியல்
பகுப்பு:கணினி அறிவியலாளர்கள்
துத்தநாக பாசுபேட்டு

**துத்தநாக பாசுபேட்டு** (*Zinc phosphate*) என்பது Zn3(PO4)2)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உலோகங்களின் மேற்பரப்பில் அரிப்புத் தடுப்பியாக மின்முலாம் பூசும் செயல்முறையில் அல்லது சாயம் பூசுவதற்கு முன்பான முதற்பூச்சாகப் பூசும் முறையில் ஒரு மேற்பூச்சாகப் பூச இச்சேர்மத்தை பயன்படுத்துகின்றனர். ஈயம் அல்லது குரோமியம் மேற்பூச்சுகள் பூசுவதில் உண்டாகும் நச்சு அபாயங்களை துத்தநாக பாசுபேட்டு பூச்சு அகற்றுகிறது. 2006 ஆம் ஆண்டு முதல் மிகப் பொதுவான அரிப்புத் தடுப்பியாக துத்தநாக பாசுபேட்டு பரவலான பயன்பாட்டுக்கு வந்துள்ளது . வெறுமையான உலோகங்களின் மேல் இதைப் பூசுவதைக் காட்டிலும் படிகக் கட்டமைப்பு மேற்பரப்புகளின் மேல் பூசுவது அதிக பலனைக் கொடுக்கும். எனவே சோடியம் பைரோபாசுபேட்டு போன்ற ஒரு பொது முகவரை முன்னதாகப் பூசி பின்னர் துத்தநாக பாசுபேட்டு பூசப்படுகிறது .

ஒபெய்ட்டும் பாரா ஓப்பெய்ட்டும் (Zn3(PO4)2•4H2O) துத்தநாக பாசுபேட்டைக் கொண்டுள்ள இயற்கைக் கனிமங்களாகும். Zn2(PO4)(OH) என்ற மூலக்கூற்று வாய்ப்பாட்டால் விவரிக்கப்படும் டர்புட்டைட்டு  கனிமம் இயற்கையான நீரேறிய துத்தநாக பாசுபேட்டுக்கு இணையான கனிமமாகக் கருதப்படுகிறது. இவ்விரண்டுமே துத்தநாகத் தாது படுகைகளின் ஆக்சிசனேற்ற மண்டலங்களில் காணப்படுவதாக அறியப்படுகிறது. சிபேலரைட்டு கனிமம் பாசுபேட்டு மிகு கரைசல்கள் மூலம் ஆக்சிசனேற்றம் செய்யப்படுவதால் இவை உற்பத்தி செய்யப்படுகின்றன. நீரேறிய வடிவம் இயற்கையாக எங்கும் இதுவரை காணப்படவில்லை என்பது குறிப்பிடத்தக்கது.

துத்தநாக ஆக்சைடு, மக்னீசியம் ஆக்சைடு, பாசுபாரிக் அமிலம், நீர் ஆகியனவற்றைக் கலந்து தயாரிக்கப்படும் துத்தநாக பாசுபேட்டு சிமிட்டி பல் மருத்துவத்தில் பயன்படுகிறது. பல் மருத்துவத்தில் துத்தநாக பாசுபேட்டு பல் சிமிட்டியே பரவலாகப் பயன்படுத்தப்படும் மிகப்பழமையான ஒரு சிமிட்டியாகும். பற்களின் மறுசீரமைப்புக்கு வழிவகுக்கும் ஓர் அடிப்படைத் தளமாக குழிகளை நிரப்பவும் இணைப்புகளைப் பொருத்தவும் நிலையான உலோகமாக சிர்க்கோனியம் டையாக்சைடையும் இதையும் பயன்படுத்துகின்றனர் . 
விலை உயர்ந்த கல் பதித்து அழகுபடுத்தக்கூடிய தளங்கள், பல் மூடிகள், பற்பாலங்கள், பல் சிகிச்சைக்கு பயன்படும் சில உபகரணங்கள் மற்றும் எப்போதாவது சில சமயங்களில் தற்காலிக மறு சீரமைப்புக்கும் துத்தநாக பாசுபேட்டு பயன்படுத்தப்படுகிறது. இச்சிமிட்டியை தர அளவீடுகளுக்கான நிலையான சிமிட்டியாக எடுத்துக் கொள்கிறார்கள். துத்தநாக பாசுபேட்டு பல்வகைப் பயன்பாட்டுடன் ஒரு நீண்ட வரலாற்றைக் கொண்டுள்ளது. இன்னமும் இது ஒரு பொதுவான சிமிட்டியாகப் பயன்படுத்தப்படுகிறது; எனினும், பிசின்-மாற்றியமைக்கப்பட்ட கண்ணாடி அயனோமர் சிமிட்டிகள் பல் சிகிச்சையில்  பயன்படுத்தப்படும் போது மிகவும் வசதியானவையாக மற்றும் வலுவானவையாக  உள்ளன.

## மேற்கோள்கள்

பகுப்பு:பாசுபேட்டுகள்
பகுப்பு:துத்தநாக சேர்மங்கள்
பகுப்பு:கனிமவேதியியல் நிறமிகள்
பகுப்பு:அரிமானத் தடுப்பிகள்
இலிசா ராண்டால்

**இலிசா ராண்டால்** (பிறப்பு ஜூன் 18, 1962) ஓர் அமெரிக்கக் கோட்பாட்டு இயற்பியலாளரும் துகள் இயற்பியல் மற்றும் அண்டவியல்  ஆய்வாளரும் ஆவார்.. அவர் ஹார்வர்ட் பல்கலைக் கழகத்தின் பேராசிரியரான  ஃபிராங்க் பி. பைர்ட்,  என்பவரின் கீழ் இளைய இயற்பியல் பேராசிரியராக இருந்தார். அவரது ஆய்வு அடிப்படை துகள்கள், அடிப்படை விசைகள் மற்றும் விண்வெளி பரிமாணங்களை உள்ளடக்கியது. அவர் சீர்மரபு ஒப்புரு, சூப்பர்சிம்மெட்ரி,  ஈர்ப்பு தொடர்பான வலுவின்மை, பரிமாணங்களின் அண்டவியல், பாரியோ ஜெனசிஸ், அண்டவியல் , மற்றும் கரும்பொருள் பற்றிய படிநிலை பிரச்சனைக்கு சாத்தியமான தீர்வுகள் ஆகியவற்றைக் உள்ளடக்கியதாக இருந்தது. 1999 இல் ராமன் சுந்தரம் என்பவருடன் இணைந்து வெளியிட்ட *ராண்டால்- சுந்தரம் மாதிரி* ஆய்வில் இவர் முக்கியப் பங்களித்துள்ளார்.   
## மேற்கோள்

பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:வாழும் மக்கள்
பகுப்பு:1962 பிறப்புகள்
பகுப்பு:கோட்பாட்டு இயற்பியலாளர்கள்
பகுப்பு:துகள் இயற்பியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
மேரி பெய்ன்

**மேரி பெய்ன்** *(Mary Bain)* என்பவர்  ஓர் அமெரிக்க சதுரங்க வீராங்கனையும், சதுரங்க மாசுட்டரும் ஆவார். இவர் 1904 ஆம் ஆண்டு ஆகத்து எட்டாம் தேதி அங்கேரியில் பிறந்தார்.

1937 மற்றும் 1952 ஆம் ஆண்டுகளில் நடைபெற்ற உலக மகளிர் சதுரங்க போட்டிகளில்  இவர் பங்கேற்றார். மேரி அமெரிக்காவின் திட்டமிடப்பட்ட சதுரங்க போட்டிகளில் பங்கேற்ற முதலாவது அமெரிக்கப் பெண் ஆவார்.
 
இவருக்கு சர்வதேச மகளிர் சதுரங்க மாசுட்டர் பட்டம் 1952 ஆம் ஆண்டு வழங்கப்பட்டது. 1963 ஆம் ஆண்டு குரோவாசியா நாட்டில் உள்ள சிபிளிட் நகரில் நடைபெற்ற சதுரங்க ஒலிம்பியாடில் தனது நாட்டின் சார்பாக கலந்துகொண்டார்.  
 
சிடாக்கோம் நகரில் 1937 ஆம் ஆண்டு  நடைபெற்ற சர்வதேச போட்டியில் ஐந்தாவது இடத்தை பிடித்தார். இப்போட்டியில் வெரா மென்சிக் முதல் இடத்தைப் பிடித்தார். 1952 ஆம் ஆண்டு  மாசுக்கோ நகரில் நடைபெற்ற சர்வதேச போட்டியில் மேரி பதினான்காவது இடத்தைப் பிடித்தார். எலிசபெத் பைகோவா முதல் இடத்தைப் பிடித்தார்.
1951 ஆம் ஆண்டிற்கான அமெரிக்க மகளிர் சதுரங்க சாம்பியன் பட்டத்தை மேரி பெய்ன் வென்றார்.

இவர் 1972 ஆம் ஆண்டு அக்டோபர் 26 ஆம்  தேதி நியூயார்கில் இறந்தார். 
 
## மேற்கோள்கள்

*
*
*Olimpbase record of Split 1963 performance

பகுப்பு:1904 பிறப்புகள்
பகுப்பு:1972 இறப்புகள்
பகுப்பு:அமெரிக்க விளையாட்டு வீரர்கள்
பகுப்பு:அமெரிக்க சதுரங்க வீரர்கள்